**DIRECȚIA GENERALĂ DE GOSPODĂRIRE COMUNALĂ**

Nr. înreg.: 10389/21.02.2025

**RAPORT DE SPECIALITATE**

**la proiectul de hotărâre pentru aprobarea modificării şi completării HCL nr. 28/2014 privind interzicerea circulaţiei vehiculelor cu tracţiune animală pe teritoriul administrativ al municipiului Sfântu Gheorghe,**

**cu modificările și completările ulterioare**

În conformitate cu prevederile art. 128 alin. (1) lit d) din OUG nr. 195/2002 privind circulaţia pe drumurile publice, republicată, aprobată prin Legea nr. 49/2006, cu modificările și completările ulterioare, autorităţile administraţiei publice locale au ca atribuţie stabilirea de reglementări referitoare la regimul de acces și circulație, staționare și parcare pentru diferite categorii de vehicule, cu avizul poliției rutiere.

Pentru îndeplinirea atribuției legale, menționată mai sus, a fost adoptată HCL nr. 28/2014, modificată și completată prin HCL 157/2014.

De menționat, de asemenea, că cea mai mare parte a proprietarilor de vehicule cu tracțiune animală care sunt sancționați contravențional cu amendă, nu plătesc aceste amenzi, grevând în acest fel bugetul Municipiului Sfântu Gheorghe.

Analizând amploarea acestui fenomen contravențional, constatăm o gravă încălcare a normelor de conviețuire socială la nivelul Municipiului Sfântu Gheorghe și apreciem fiind necesară și oportună impunerea unei măsuri mai active și mai eficiente pentru stoparea acestei stări de fapt. În acest sens propunem înlocuirea taxei de 200 lei/zi, reprezentând cheltuieli de transport, depozitare și pază a vehiculelor cu tracțiune animală reținute, cu o taxă de ridicare și transport în cuantum de 1500 lei/vehicul și o taxă de depozitare și pază în cuantum de 300 lei/zi.

**Director,**

**Biró László**